cyanic-selkie/wikianc huggingface dataset:
Elato
Ģeogrāfija
Elato ir koraļļu atols Karolīnu salu centrālajā daļā 11 km uz rietumiem no Lamotrekas un ap 900 km uz dienvidaustrumiem no Japas. Atolā trīs salas ar kopējo sauszemes platību 52,6 ha. Atola kopējā platība 11 km², tajā skaitā divas ar koraļļu sēkli atdalītas lagūnas ar kopējo platību 7,5 km². No Lamoliaras dienvidos atolu atdala 2,5 km plats 20 m sekls šaurums — abi atoli atrodas uz kopēja zemūdens pacēluma. Apdzīvota ir tikai atola lielākā Oletelas saliņa tā ziemeļos. Falipi dienvidos un Kari atola vidusdaļā ir neapdzīvotas.
Subaramana Mēnakši
Biogrāfija
Par panākumiem turnīros FIDE 2001. gadā viņai piešķīrusi starptautiskās meistares (WIM), bet 2004. gadā - starptautiskās lielmeistares (WGM) nosaukumu.
Jumi Obe
Jumi Obe (ja; dzimusi ) ir bijusī japāņu futboliste, bijusi Japānas sieviešu futbola izlases dalībniece.
Sviļi
Sviļi ir apdzīvota vieta Cēsu novada Inešu pagastā. Atrodas pagasta austrumu daļā 1,6 km no pagasta centra Inešiem, 7,2 km no Vecpiebalgas un 135,4 km no Rīgas.
Apdzīvotā vieta atrodas nomaļus no valsts autoceļiem.
Breds Džonss
Breds Džonss (dzimis Armadalē, Austrālijas rietumos) ir bijušais Austrālijas futbolists. No 2001. gada līdz 2010. gada augustam spēlēja komandas Middlesbrough FC sastāvā, līdz par 2,3 miljoniem Lielbritānijas mārciņu tika aizmainīts uz Liverpool FC.
Sasniegumi
Middlesbrough
Liverpool
Feyenoord
Maurupīte
Iztece - uz ziemeļaustrumiem no Pidriķa. Tek ziemeļrietumu virzienā. Ietek Eiķinupē pie Stieku mājām. Vidustecē upes kreisajā krastā - Mellaču dižakmens.
Priedes (Katvaru pagasts)
Iedzīvotāju skaita izmaiņas
Esošajās robežās, pēc CSB datiem.
Novoaleksandrovska
Novoaleksandrovska (ru) ir pilsēta Krievijā, Stavropoles novadā. Pilsēta atrodas 99 km no Stavropoles.
Karš un miers (filmu sērija)
Karš un miers (ru, Vojna i mir) ir 1966. un 1967. gada Padomju Savienības kara drāmas četru filmu sērija. Filmas režisors un scenārija autors ir Sergejs Bondarčuks. Šis ir Ļeva Tolstoja 1869. gada romāna "Karš un miers" ekranizējums. Filmas četru daļu pirmizrādes norisinājās no 1966. līdz 1967. gadam. Galvenās lomas atveido Sergejs Bondarčuks, Vjačeslavs Tihonovs un Ludmila Saveļjeva.
Filma veidota Mosfilm studijā no 1961. līdz 1967. gadam. Filmas izmaksas sastādīja 8 291 712 Krievijas rubļu, un tā ir dārgākā Padomju Savienības laikos filmētā filma. Bondarčuka "Karš un miers" ieguva Maskavas Starptautiskā kinofestivāla lielo balvu, Amerikas Kinoakadēmijas balvu kategorijā "Labākā filma svešvalodā" un Zelta globusa balvu kā labākā filma svešvalodā.
Valentīna Kozlovska
Valentīna Kozlovska (ru;, Esentukos) ir Krievijas starptautiskā sieviešu lielmeistare šahā (WGM, 1976).
Biogrāfija
Bijusi precējusies ar šaha lielmeistaru (GM) Igoru Bondarevski.
Dmitrijs Hvorostovskis
Dmitrijs Hvorostovskis (ru; dzimis Krasnojarskā, miris  Londonā) bija krievu operdziedātājs (baritons), Nopelniem bagātais Krievijas Federācijas mākslinieks (1990), Krievijas Federācijas tautas mākslinieks (1995).
Biogrāfija
Dmitrijs Hvorostovskis piedzima Krasnojarskā. Dmitrija tēvs, Aleksandrs Hvorostovskis, pēc specialitātes bija inženieris ķīmiķis. Dmitrijs pēc skolas iestājās Krasnojarskas Valsts mūzikas un teātra akadēmijā.
No 1985. līdz 1990. gadam bija solists Krasnojarskas Valsts operas un baleta teātrī. 1989. gadā kļuva starptautiski pazīstams pēc uzvaras BBC operdziedātāju konkursā Kārdifā. 1989. gadā debitēja Rietumeiropā (Nicas operā) ar lomu Pētera Čaikovska operā "Pīķa dāma". Hvorostovskis ir uzstājies daudzos pasaules operas teātros un operu festivālos. 1995. gadā debitēja Ņujorkas Metropoles operā, uzstājās operās La Scala, Londonas Koventgārdenā, Berlīnes Valsts operā, Vīnes Valsts operā. Dziedājis lomas daudzās Džuzepes Verdi operās.
Hvorostovskis nomira 2017. gada 22. novembrī 55 gadu vecumā, pēc divarpus gadus ilgas cīņas ar smadzeņu vēzi.
Ģimene
Dmitrija pirmā sieva Svetlana, bijusī balerīna. Ar viņu Dmitrijs iepazinās 1986. gadā, apprecējās 1989. gadā. Laulība piedzima dvīņi — Aleksandrs un Daņila (1996). Pēc nesaskaņām privātajā dzīvē, 2001. gadā viņi izšķīrās.
Otrā sieva, itāliete, dziedātāja Floransa Hvorostovska (dzimusi Illija). 2003. gadā pārim piedzima dēls Maksims, 2007. gadā — meita Ņina.
Dziedātāja mātes māte Jekaterina dzimusi 1914. gada 1. augustā Sibīrijas latviešu ciemā Lejas Bulānā. Atbillstoši mākslinieka teiktajam vecmāmiņa esot bijusi "pa pusei vāciete". Medijos izskanējis pieņēmums, ka vecmāmiņa patiesībā bijusi latviete, jo "vāciešu Lejas Bulānā nekad nav bijis".
Sofija Amālija (Kurzemes hercogiene)
Sofija Amālija no Nasavas-Zīgenes, Kurzemes hercogiene (nl, 1650—1688) bija Nasavas-Zīgenes princese un Kurzemes hercogiene. Hercoga Frīdriha Kazimira pirmā sieva.
Dzīvesgājums
Dzimusi Višas pilī Gelderlandes provincē Nasavas-Zīgenes grāfa Hendrika un viņa sievas Marijas Magdalēnas, Limburgas grāfienes, ģimenē kā trešais bērns. Nīderlandes-Francijas kara laikā 1675. gada 25. oktobrī viņa Hāgā salaulājās ar Kurzemes pulka komandieri kroņprinci Frīdrihu Kazimiru un pārcēlās uz dzīvi Jelgavā.
1682. gadā viņas vīrs Frīdrihs Kazimirs kļuva par Kurzemes un Zemgales hercogu un izveidoja galma dzīvi atbilstoši tā laika Rietumeiropas paraugiem. Hercoga zirgaudzētavās bija arābu rikšotāji un oranžērijās audzēja ananasus. Tika paplašināta Ozolmuižas medību piekūnu audzētava, pie Valguma ezera medību nolūkiem bija ierīkots hercoga zvērudārzs. Viņš pievērsa lielu uzmanību savas galvaspilsētas labiekārtošanai. Tika rīkotas neskaitāmas svinības un balles. Frīdriha Kazimira operas trupa pieradināja plašākas aprindas pie vairākbalsu kora dziesmām.
Mirusi neilgi pēc dzemdībām 1688. gada 25. decembrī, apbedīta Jelgavas pils kapenēs.
Divpadsmit saniknotu vīru
"Divpadsmit saniknotu vīru" (en) ir 1957. gada ASV filma, kuras režisors ir Sidnijs Lūmets (režisora kinodebija).
Filma ir par 12 zvērinātajiem, kam ir jāizlemj, vai notiesātais ir pastrādājis noziegumu (un tāpēc notiesājams uz nāvi) vai arī nav. Saskaņā ar ASV likumdošanu šim lēmumam ir jābūt vienbalsīgam. Gandrīz visa filmas darbība notiek vienā telpā, vienīgi filmas sākumā ir aina pie tiesu nama un tiesas zālē, vēl divas īsas ainas tualetē, kā arī filmas beigās aina pie tiesas nama kāpnēm. Kopā pavadītais laiks ārpus galvenās darbības vietas ir 3 minūtes (filma ir 96 minūtes gara).
Filmā netiek nosaukti cilvēku vārdi, vienīgi divi zvērinātie filmas beigās pasaka viens otram savējos, filmas laikā zvērinātie tiek identificēti ar numuru, apsūdzētais tiek identificēts kā "zēns" un aculiecinieki — kā "vecais vīrs" un "dāma pāri ielai". 1997. gadā izdots jauns filmas ekranizējums.
2007. gadā filma "Divpadsmit saniknotu vīru" iekļauta ASV Kongresa bibliotēkas Nacionālajā kino reģistrā kā kulturāli, vēsturiski vai estētiski nozīmīga filma.
Valsts aizsargājamie kultūras pieminekļi Krustpils novadā
Šajā lapā apkopoti valsts aizsargājamie kultūras pieminekļi Krustpils novadā.
Negurskas upīte
Iztece - uz ziemeļaustrumiem no Pidriķa. Tek ziemeļrietumu virzienā. Ietek Eiķinupē lejpus valsts autoceļa V112 (Puikule – Rencēni – Vēveri) tiltam, dabas lieguma Burtnieku ezera pļavas teritorijā.
Lamotreka
Lamotreka (en) ir koraļļu atols Klusajā okeānā, Karolīnu salu arhipelāga centrālajā daļā. Ietilpst Mikronēzijas Federatīvo Valstu Japas pavalstī, veido atsevišķu municipalitāti.
Ģeogrāfija
Lamotreka ir koraļļu atols Karolīnu salu centrālajā daļā 11 km uz austrumiem no Elato un ap 920 km uz dienvidaustrumiem no Japas. Atolā trīs salas ar kopējo sauszemes platību 98,2 ha. Atola kopējā platība 41 km², tajā skaitā 31,5 km² lielā līdz 50 m dziļā centrālā lagūna. Apdzīvota ir tikai atola lielākā sala Lamotreka (73,8 ha) atola austrumu galā, Pugue (16,6 ha) ziemeļos un Riguaifugai (7,8 ha) rietumos ir neapdzīvotas un apaugušas ar biezu kokospalmu un maizeskoku mežu.
Oldenburga
Oldenburga (de, izrunā: ) ir pilsēta Lejassaksijā Vācijā. Viens no spēcīgākajiem dzirdes izpētes zinātniskajiem centriem Eiropā.
Vēsture
Oldenburgas hercogistes galvaspilsēta.
Šķilbēnu baznīca
Šķilbēnu baznīca var būt:
Derhači
Derhači ir pilsēta Ukrainas austrumos Harkivas apgabala Harkivas rajonā. Izvietojusies apgabala ziemeļos Lopaņas upes krastos 12 km no apgabala centra Harkivas, ietilpst tās aglomerācijā. Līdz 2020. gadam rajona centrs.
Vēsture
Apdzīvotā vieta dibināta ap 1660. gadu kā Harkivas nocietinājumu priekšpostenis. 1938. gadā piešķirts pilsētciemata statuss. Līdz 1943. gadam saukta par Derkačiem (uk). Kopš 1977. gada — pilsēta. Attīstīta mašīnbūve.
Maki Haneta
Maki Haneta (ja; dzimusi ) ir bijusī japāņu futboliste, bijusi Japānas sieviešu futbola izlases dalībniece.
Rumbenieki
Rumbenieki (agrāk Veldze) ir vasarnīcu ciems Kuldīgas novada Rumbas pagastā. Izvietojies pagasta vidusdaļā netālu no autoceļa P120 3 km no pagasta centra Mežvaldes, 8 km no novada centra Kuldīgas un 150 km no Rīgas. Apdzīvotā vieta izveidojusies Latvijas PSR laikos kā vasarnīcu ciemats ar nosaukumu Veldze.
Tbilisi metropolitēns
Tbilisi metropolitēns  ir metro sistēma, kas apkalpo Gruzijas galvaspilsētu Tbilisi. Atvērts, kļūstot par ceturto metro sistēmu PSRS (pēc Maskavas, Ļeņingradas, Kijevas). Tas sastāv no 23 stacijām, kas ir izvietotas uz divām līnijām, kopējais līniju garums ir 27,3 km. Sistēma darbojas no sešiem rītā līdz pusnaktij un viens brauciens maksā 50 tetrus.
Būvniecība tika uzsākta 1952. gadā. Tika plānota arī trešā metro līnija, dažās vietās tika uzsākta arī būvniecība, tomēr tā netika pabeigta.
Inga Misāne-Grasberga
Inga Misāne-Grasberga (dzimusi, kā Inga Misāne) ir latviešu teātra un kino aktrise. Kopš 2004. gada strādā Latvijas Nacionālajā teātrī. Filmējusies seriālos "Saplēstā krūze" un "UgunsGrēks", kā arī seriālā "Likteņa līdumnieki".
Precējusies ar Nacionālā teātra aktieri Gundaru Grasbergu.
Farmācijas muzejs
Farmācijas muzejs ir muzejs Rīgā, Latvijā. Tas dibināts 1986. gadā kā Medicīnas vēstures muzeja filiāle. Muzejs atrodas Riharda Vāgnera ielā 13, 18. gadsimta ēkā, kas ir arhitektūras piemineklis. Muzejs iepazīstina ar farmācijas un aptieku attīstību Latvijā. Tajā iespējams aplūkot 17.—19. gadsimta dokumentus, grāmatas, aptieku traukus, signatūras, ierīces zāļu pagatavošanai un zāles, kas ražotas Latvijā 1920. un 1930. gados. Skatāma arī alķīmiķu laboratorija, ēkas iekšpagalmā atrodas ārstniecības augu dārziņš.
Zemgales iela
Zemgales iela var būt:
Tūļi (Inešu pagasts)
Tūļi ir apdzīvota vieta Cēsu novada Inešu pagastā. Atrodas pagasta ziemeļaustrumos 3,2 km no pagasta centra Inešiem, 8,8 km no Vecpiebalgas un 137 km no Rīgas.
Jānis Gustsons
Jānis Gustsons (1906—1991) bija Latvijas PSR Tautas komisāru padomes Meža rūpniecības tautas komisārs, tad Mežrūpniecības ministrs (1940—1949). Līgatnes papīrfabrikas direktors (1959-1966), 17 latviešu komunistu vēstules atbalstītājs (1969).
Dzīvesgājums
Nacionālkomunistu ietekmes laikā 1959. gada martā Jānis Gustsons tika iecelts par Līgatnes papīrfabrikas direktoru, šajā amatā viņš 1966. gadā pensionējās. Pēc PSRS sabrukuma kļuva zināms, ka viņš bijis viens no 1969. gadā uzrakstītās tā sauktās "17 latviešu komunistu vēstules" atbalstītājiem.
Perestroikas laikā Gustsons atsāka aktīvi piedalīties sabiedriskajā darbībā. 1988. gada 8. jūlijā viņš uzstājās Latvijas PSR Partijas vēstures institūta un Latvijas PSR Zinātņu akadēmijas Vēstures institūta zinātnisko padomju kopīga paplašinātajā sēdē ar savu skaidrojumu par 1940. gada okupācijas notikumiem. 1989. gada 28. jūlijā – ar Latvijas PSR Augstākās Padomes lēmumu viņu iekļāva komisijā, kas izvērtēja politiskās un tiesiskās sekas, kādas Latvijai izraisīja 1939. un 1940. gadā starp PSRS un Vāciju noslēgtās vienošanās.
Miris 1991. gada 29. aprīlī Līgatnē.
Blagodarnija
Blagodarnija (ru) ir pilsēta Krievijā, Stavropoles novadā. Pilsēta atrodas 150 km no Stavropoles.
Kraujas (Gārsenes pagasts)
Apdzīvotā vieta izveidojusies pie 1954. gadā dibinātās Aknīstes psihoneiroloģiskās slimnīcas.
Skautu iela
Skautu iela var būt:
Teodors Frīmens
Teodors Kordija "Teds" Frīmens (Theodore Cordy "Ted" Freeman; dzimis, miris ) bija ASV Gaisa spēku lidotājs, NASA astronauts. Gājis bojā treniņlidojumā.
Teodors Frīmens 1948. gadā iestājās Delavēras Universitātē. Pēc gada pārgāja studēt ASV Jūras kara flotes akadēmijā, kuru absolvēja 1953. gadā. Viņš dienēja Džordža aviobāzē Kalifornijā. 1960. gadā Mičiganas Universitātē Frīmens ieguva maģistra grādu aeronautikas inženierijā. Viņš tika pārcelts uz Edvardsa aviobāzi, kur izpildīja lidojumu izmēģinājumu aviotehnikas inženiera pienākumus un bija eksperimentālo lidojumu izmēģinājumu instruktors Aerokosmisko pētījumu pilotu skolā.
1963. gada oktobrī Teodors Frīmens tika uzņemts trešajā NASA astronautu grupā.
Dusmīgie putni. Filma
"Dusmīgie putni. Filma" (en) ir 2016. gada datoranimācijas filma, kas balstīta uz Rovio Entertainment videospēļu sērijas Angry Birds. Filmu producēja studijas Columbia Pictures un Rovio Animation, izdeva Sony Pictures Releasing. Tas režisori ir Klejs Keitis un Fergals Reilijs, šī filma bija viņu pirmais darbs režisoru amatā. Filmas scenāriju sarakstīja Džons Viti. Galvenās lomas ierunāja Džeisons Sudeikis, Džošs Geds, Dennijs Makbraids, Maija Rūdolfa, Keita Makinona, Šons Penns, Tonijs Heils, Kīgans Maikls Kejs, Bills Heiders un Pīters Dinklidžs.
Filmas pirmizrāde notika Parīzē 2016. gada 5. maijā, Latvijā un Somijā – 13. maijā. 2016. gada 20. maijā filma tika izdota Amerikas Savienotajās Valstīs un Kanādā. Filma guva labus ienākumus, visā pasaulē tā nopelnīja 352 miljonus dolāru pie 73 miljonu lielā filmas budžeta, kļūstot par trešo visvairāk nopelnījušo uz videospēles balstīto filmu aiz "Warcraft: Sākums" un "Pokémon: Detektīvs Pikaču".
Filmas stāsts ir par putniem, kuru olas nozaga zaļās cūkas. Putnu sabiedrībai nākas lūgt palīdzību atkritējam Redam, kura brīdinājumi par cūku nelabajiem nodomiem sākotnēji netika uzklausīti. 2019. gada 13. augustā tika izdots filmas turpinājums – "Dusmīgie putni. Filma 2".
Volstrīta (filma)
Volstrīta (en) ir 1987. gada drāma, kuras režisors ir Olivers Stouns. Galvenās lomas filmā atveido Maikls Daglass, Čārlijs Šīns, Derila Hanna un Mārtins Šīns.
Par Gordona Geko lomas atveidošanu Maikls Daglass saņēma Amerikas Kinoakadēmijas balvu kā Labākais aktieris galvenajā lomā.
2010. gadā iznāca filmas turpinājums "Volstrīta: Nauda nekad neguļ".
Juiti
Juiti ir viena no eskimosu tautām. Apdzīvo divus ciemus ASV piederošajā Sentlorensas salā un septiņas apdzīvotās vietas Čukču pussalas austrumos Krievijas Federācijā. Tuvu radniecīga Aļaskas jupikiem un ir vienīgā no eskimosu tautām, kas dzīvo Āzijā.
Etnonīms
Etnonīms «juiti», kas veidots no to pašnosaukuma йупигыт, yupighyt — ‘īstie cilvēki’, ieviests 1931. gadā Padomju Krievijā ziemeļu tautu atbalsta kampaņas ietvaros. Dažādos avotos un kontekstos juitus dēvē arī par Sibīrijas eskimosiem, Sibīrijas jupikiem vai Āzijas eskimosiem. Krievijas oficiālajā statistikā dēvē par eskimosiem. Pēc lietotās valodas un reģiona dalās unazigmitos (čapļiniešos), nivukagmitos (naukaniešos) un siginigmitos (sirenikiešos).
Apdzīvotības areāls
Juiti tradicionāli apdzīvo Čukču pussalas rietumu un dienvidu piekrasti, kā arī 80 km attālo Sentlorensas salu Beringa jūrā. Juitu tradicionālā nodarbošanās ir jūras dzīvnieku (vaļu, valzirgu, roņu u.c.) medības un tie dzīvoja galvenokārt nelielos ciemos jūras piekrastē. Arheoloģiskie artefakti liecina, ka eskimosu kultūras pārstāvji Sentlorensas salā mituši jau pirms 2000 gadiem.
Sentlorensas salu 1878.—1880. gadā piemeklēja bads un iedzīvotāju skaits samazinājās no 4000 līdz 700. 1926. gadā 10 juitu ģimenes no Provideņijas līča un Čapļina raga pārcēlās uz Vrangeļa salu, kur tika nodibināta jauna kolonija. Otrā pasaules kara laikā un 1950. gados Sentlorensas salā un Čukču pussalas piekrastē tika izveidota PSRS un ASV militārā infrastruktūra, kuras dēļ vairāki juitu ciemi tika likvidēti un iedzīvotāji pārcelti uz jaunizveidotiem centralizētiem ciematiem.
Valoda
Juiti runā eskimosu—aleutu saimei piederošajās juitu valodās. Tās ir tuvu radniecīgas Aļaskā izplatītajai jupiku valodai. Pie juitu valodām pieder radniecīgās unazigmītas (čapļiniešu) valoda un nivukagmītas (naukaniešu) valoda, kā arī izmirusī siginigmitu (sireņikiešu) valoda. Čapļiniešu valodā runā ap 1200 juitu, no kuriem ap 1000 dzīvo Sentlorensas salā ASV, bet ap 200 — Čukču pussalas dienvidaustrumos Krievijā. Naukaniešu valodā runā ap 70 cilvēku Čukču pussalas austrumos. Pēdējais sireņikiešu valodas pratējs mira 1997. gadā. Čapļiniešu valoda ASV tiek dēvēta par Sibīrijas jupiku valodu; 2014. gadā tā kļuva par vienu no Aļaskas pavalsts oficiālajām valodām.
Matiass fon der Reke
Matiass "Tīss" fon der Reke cu Neienburgs (de, dzimis 15. gadsimta beigās, miris 1580. gadā) bija Livonijas ordeņa brālis, Dobeles pēdējais komturs no 1548. līdz 1576. gadam. Rekes dzimtas Kurzemes atzara faktiskais dibinātājs.
Dzimis Vestfālenē. Livonijā kopš 1525. gada. Darbojies Kuldīgā, pēc tam pācēlies uz Dobeli. Pēc Livonijas ordeņa likvidēšanas 1561. gadā atteicās pakļauties Kurzemes hercogam Gothardam Ketleram un faktiski kontrolēja Dobeli līdz 1576. gadam, kad apmaiņā pret pakļaušanos viņš saņēma mantojumā īpašumus, tai skaitā Jaunpili, kas Rekes dzimtas īpašumā atradās līdz agrārajai reformai 1920. gadā.
Rūtes upīte
Rūtes upīte ir Dūres labā krasta pieteka Valmieras novada Burtnieku pagastā.
Iztece - uz austrumiem no Bēršām. Tek ziemeļrietumu virzienā. Ietek Dūrē lejpus Krustiņu mājām. Upi šķērso valsts autoceļš V112 (Puikule – Rencēni – Vēveri).
Monmartrs
Monmartrs (fr) ir 130 m augsts pakalns Parīzē, Francijā. Ar Monmartras nosaukumu arī apzīmē apkārt esošo rajonu. Atrodas pilsētas ziemeļu daļā. Monmartra ir pazīstama kā mākslinieku rajons, kalna virsotnē atrodas Svētās sirds bazilika. Šeit arī tika likti pirmie pamati Jezuītu ordeņa izveidē.
19. gadsimta beigās un 20. gadsimta sākumā (Belle Époque periodā) vairākiem māksliniekiem Monmartrā bija studijas vai arī viņi šeit strādāja, piemēram, Amedeo Modiljāni, Klods Monē, Pjērs Ogists Renuārs, Edgars Degā, Anrī de Tulūzs-Lotreks, Sizanna Valandona, Pīts Mondriāns, Pablo Pikaso, Kamils Pisaro un Vinsents van Gogs. Monmartrā uzņemtas arī vairākas ievērojamas filmas, tai skaitā An American in Paris, "Amēlija" un "Mulenrūža".
Microsoft Teams
Microsoft Teams ir patentēta biznesa komunikācijas platforma, ko Microsoft izstrādājusi kā Microsoft 365 produktu grupas sastāvdaļu. Teams galvenokārt konkurē ar līdzīgu pakalpojumu Slack, piedāvājot darbvietas tērzēšanu un videokonferences, failu glabāšanu un lietojumprogrammu integrāciju. Teams aizstāj citas Microsoft pārvaldītas biznesa ziņojumapmaiņas un sadarbības platformas, tostarp Skype (Skype for Business) un Microsoft Classroom. Covid-19 pandēmijas laikā Teams un cita līdzīga programmatūra, piemēram, Zoom un Google Meet, guva lielu interesi, jo daudzas sanāksmes pārcēlās uz virtuālu vidi. Kopš 2021. gada Teams ir aptuveni 145 miljoni lietotāju.
Vēsture
Microsoft iepazīstināja ar Teams pasākumā Ņujorkā un 2017. gada 14. martā publicēja šo pakalpojumu visā pasaulē. Tas tika izveidots hakatona laikā uzņēmuma galvenajā mītnē, un šobrīd to vada Microsoft korporatīvais viceprezidents Braiens Makdonalds. Microsoft Teams ir darbvirsmas lietotne, kas izstrādāta GitHub Electron ietvarā, kas apvieno Chromium renderēšanas dzinēju un Node.js JavaScript platformu.
2007. gada 29. augustā Microsoft iegādājās Parlano un tā pastāvīgo grupas tērzēšanas produktu MindAlign. 2016. gada 4. martā Microsoft apsvēra iespēju piedāvāt 8 miljardus dolāru par Slack, taču Bils Geitss bija pret pirkumu, norādot, ka firmai tā vietā jākoncentrējas uz Skype uzlabošanu. Qi Lu, lietojumprogrammu un pakalpojumu direktors, bija lielākais Slack iegādes aizstāvis. Pēc Lu aiziešanas tajā pašā gadā Microsoft 2016. gada 2. novembrī paziņoja par Teams kā Slack tiešo konkurentu.
Slack laikrakstā The New York Times rādīja reklāmu, atzīstot konkurējošo pakalpojumu. Lai gan Slack izmanto 28 no 100 veiskmigākajiem uzņēmumiem, The Verge rakstīja, ka vadītāji apšaubīs samaksu par pakalpojumu, ja Teams bez līdzīgām izmaksām nodrošina līdzīgu funkciju sava esošajā Office 365 abonementā. ZDNet ziņoja, ka uzņēmumi konkurēja par citām auditorijām, jo tajā laikā Teams neļāva dalībniekiem, kas nav abonenti, pievienoties platformai, līdz ar to mazie uzņēmumi un pašnodarbināti darbinieki visticamāk nemainīsies. Kopš tā laika Microsoft ir pievienojis šo funkcionalitāti. Atbildot uz Teams paziņojumu, Slack padziļināja produktu integrāciju ar Google pakalpojumiem.
Kolins Ferels
Kolins Džeimss Ferels (en; dzimis ) ir īru aktieris.
1998. gadā viņam bija loma seriālā Ballykissangel, gadu vēlāk Ferels debitēja kino ar lomu Tima Rota režisētajā filmā The War Zone. Turpmākajā aktiera karjerā filmējies tādās filmās kā "Tīģerzeme" (Tigerland, 2000), "Telefona būda" (2002), "Speciālo uzdevumu vienība S.W.A.T." (2003), "Rekrūtis" (The Recruit, 2003), "Īpašais ziņojums" (2002), "Pārgalvis" (2003), Intermission (2003), "Māja pasaules malā" (A Home at the End of the World, 2004), "Aleksandrs Lielais" (Alexander, 2004), The New World (2005), Miami Vice (2006), "Jautā putekļiem" (Ask the Dust, 2006), "Kasandras sapnis" (2007), "Reiz Brigē" (2008), "Baiļu nakts" (Fright Night, 2011), "Atcerēties visu" (Total Recall, 2012), "Septiņi psihopāti" (2012), "Par vienu mazāk" (Dead Man Down, 2013), "Par Mēriju Popinsu un Benksa kungu" (2013), Winter's Tale (2014), "Omārs" (2015), "Svētā brieža nogalināšana" (2017), "Džentlmeņi" (2019), Thirteen Lives (2022) un "Inišerinas Banšī" (2022). Par lomu filmā "Reiz Brigē" Ferels saņēma Zelta globusa balvu kā labākais aktieris.
Olgas iela
Olgas iela var būt:
Kolins Ferels
2020. gadā laikraksta The Irish Times publicētajā Īrijas izcilāko kinoaktieru sarakstā Ferels tika iekļauts 5. vietā.
Aleksandrs Rācenis
Aleksandrs Rācenis (1899—1984) bija latviešu virsnieks, vēlāk arhitekts, projektējis Armijas ekonomiskā veikala Liepājas nodaļas namu Rožu laukumā.
Dzīvesgājums
Dzimis 1899. gada 18. oktobrī Valmieras pagastā Dāvida Rāceņa ģimenē. Mācījās Petrogradā, tad Valmieras reālskolā. Latvijas brīvības cīņu laikā karoja Latvijas 1. Jātnieku pulka 2. eskadrona sastāvā, Bermontiādes laikā 1919. gada oktobrī Latvijas Kara skolas 1. rotas sastāvā, pēc skolas beigšanas viņu paaugstināja leitnanta pakāpē. Piedalījies Latgales atbrīvošanas cīņās 1920. gadā, bija 5. Cēsu kājnieku pulka 7. rotas, 1921. gadā 3. rotas, vēlāk 4. rotas vada komandieris. Pēc atvaļināšanās no kara ienesta studēja Latvijas Universitātes arhitektūras fakultātē, bija korporācijas „Fraternitas Livonica” filistrs, studijas beidza 1931. gadā. Strādāja par Hipotēku bankas taksatoru, bija Armijas ekonomiskā veikala Liepājas nodaļas nama arhitekts. Otrā pasaules kara laikā 1944. gadā devās bēgļu gaitās uz Vāciju, pēc kara beigām bija arhitekts ASV armijā. 1950. gadā pārcēlās uz dzīvi ASV, līdz 1970. gadam bija arhitekts Bufalo.
Miris 1984. gada 14. aprīlī Kenmorē (Kenmore) ASV.
Niša Mohota
Biogrāfija
No 1993. līdz 2000. gadam pārstāvējusi Indiju Pasaules jauniešu šaha čempionātos meitenēm dažādās vecuma grupās, kuros lielāko panākumu guvusi 2000. gadā Erevānā, kad U20 vecuma grupā ieņēmusi 9. vietu.
Ždjāras pie Sāzavas apriņķis
Ždjāras pie Sāzavas apriņķis ir Čehijas Visočinas apgabala administratīvā iedalījuma vienība. Robežojas ar Visočinas apgabala Tršebīčas, Jihlavas un Havlīčkūvbrodas apriņķiem, Dienvidmorāvijas apgabala Blansko un Brno lauku apriņķiem, kā arī Pardubices apgabala Hrudimas un Svitavu apriņķi.
Niša Mohota
Biogrāfija
Piedalījusies Pasaules šaha čempionātos sievietēm pēc izslēgšanas sistēmas:
Par panākumiem turnīros FIDE 1995. gadā viņai piešķīrusi starptautiskās meistares (WIM), bet 2003. gadā - starptautiskās lielmeistares (WGM) nosaukumu. 2011. gadā saņēmusi arī vīriešu starptautiskā meistara (IM) nosaukumu.
Rudolfs Holsti
Eino Rudolfs Voldemars Holsti (fi, 1881. gada 8. oktobris — 1945. gada 3. augusts) bija Somijas politiķis un diplomāts, filosofijas doktors.
Dzīvesgājums
Dzimis Jiveskilē, Somijas lielhercogistē. Atpazīstamību ieguvis kā žurnālists. No 1914. līdz 1918. gadam bijis deputāts lielhercogistes parlamentā, pārstāvot Jauno somu partiju.
Žuzē Fonti
Žuzē Migels da Roša Fonti (pt; dzimis ) ir Portugāles futbolists, aizsargs, Portugāles futbola izlases dalībnieks. Kopš 2023. gada spēlē Portugāles Premjerlīgas kluba Braga rindās.
Rudolfs Holsti
Dzīvesgājums
1917. gadā Holsti bija Somijas Senātā senators bez portfeļa. Pēc Somijas neatkarības pasludināšanas darbojies kā diplomāts, 1919. gadā pārstāvis Tautu Savienībā. Vairākās valdībās no 1919. līdz 1922. gadam ārlietu ministrs. 1922. gadā ievēlēts Somijas parlamentā, kur bijis deputāts līdz 1923. gadam. Vēlāk turpinājis darboties kā diplomāts, tajā skaitā kā vēstnieks Igaunijā no 1923. līdz 1927. gadam. No 1936. līdz 1938. gadam atkārtoti vadījis Ārlietu ministriju. Vēlāk ar ģimeni pārcēlies uz Amerikas Savienotajām Valstīm, kur lasījis lekcijas Stenforda Universitātē. Miris operācijas laikā.
Žuzē Fonti
Sasniegumi
Southampton
Lille
Portugāle
Individuālie sasniegumi
Inita Sondore
Inita Sondore (dzimusi Inita Dzelme 1987. gada 23. jūlijā, Rīgā) ir latviešu aktrise. Mācījusies Rīgas pilsētas Pļavnieku ģimnāzijā un Dailes teātra 9. studijā.
No 2010. gada strādāja Dailes teātrī. Ir filmējusies seriālā "Viņas melo labāk" Kristīnes lomā un seriālā "Nemīlētie" — Zanes lomā.
Falalopa
Ģeogrāfija
Falalopa ir koraļļu sala Karolīnu salu centrālajā daļā. Nereti tiek pieskaitīta Uliti atolam, lai arī to no atola atdala 400 m plats un dziļš šaurums. Falalopa ir lielākā no Uliti municipalitātes salām un tajā dzīvo apmēram puse tās iedzīvotāju. Salā atrodas Uliti lidosta (uzbūvējusi ASV kara flote Otrā pasaules kara laikā), Japas Ārējo salu vidusskola, vairākas viesnīcas.
2020. gada vasaras paraolimpiskās spēles
2020. gada vasaras paraolimpiskās spēles bija 16. vasaras paraolimpiskās spēles. Tās no 2021. gada līdz  notika Japānas galvaspilsētā Tokijā. Paraolimpiskajās spēlēs startēja aptuveni 4500 sportisti, kas pārstāvēja 163 nacionālās paraolimpiskās komitejas. Paraolimpiskajās spēlēs startēja arī Latvijas komanda, kuras sportisti izcīnīja piecas medaļas — Diāna Dadzīte izcīnīja sudraba medaļu diska mešanā un bronzas medaļu šķēpa mešanā vieglatlētikā, Rihards Snikus izcīnīja divas sudraba medaļas jāšanā, ieņemot 2. vietu gan individuālajās iejādes sacensībās, gan brīvā stila disciplīnā, bet Aigars Apinis pēc konkurenta diskvalifikācijas saņēma bronzas medaļu diska mešanā.
Dzēlējlapsenes
Dzēlējlapsenes (Aculeata) ir viena no iežmauglapseņu apakškārtas (Apocrita) monofilētiskajām grupām, kas apvieno visaugstāk attīstītos plēvspārņus (Hymenoptera).
Šīs grupas lapseņu sugām olu dējeklis ir attīstījies par indes dzeloni un zaudējis spēju dēt olas. Tomēr ne visas sugas spēj dzelt, jo olu dējeklis ir izmainījies nedaudz savādāk. Piemēram, olu dējeklis mainījies tādējādi, lai varētu olas dēt šaurās vietās, vai arī tas ir zaudēts pilnībā. Dzēlējlapseņu grupai pieder arī bites un skudras. Pastāv hipotēze, ka tieši indes dzeloņa izveidošanās ir radījusi apstākļus sabiedrisko kukaiņu attīstībai, jo radījusi spēcīgus dabīgos aizsardzības ieročus.
Santupīte
Santupīte (arī Balodiņu grāvis) ir Burtnieka pieteka Valmieras novadā. Tek ziemeļaustrumu virzienā. Ietek Burtniekā pie Niedrīšu mājām ezera dienvidrietumu krastā.
Vagars
Vagars (no et — 'pagasta vecākais') bija:
Aleksandrovska
Aleksandrovska var būt:
Pluto x Baby Pluto
Pluto x Baby Pluto ir amerikāņu reperu Future un Lil Uzi Vert sadarbības studijas albums. Tas tika izlaists 2020. gada 13. novembrī, un tas tika priekšskatīts vairākos reklāmkadros, sākot no 2020. gada jūlija.
Nosaukums apzīmē abu mākslinieku segvārdu kombināciju: Future tiek saukts par Pluto, kas iepriekš tika minēts viņa 2012. gada debijas albumā Pluto; savukārt Lil Uzi Vert identificējas kā Baby Pluto, kas iepriekš tika izteikts dziesmā "Baby Pluto". Tas ir otrais projekts, ko Future izlaida 2020. gadā pēc High Off Life (2020). Tas ir arī trešais Lil Uzi Vert projekts, ko šajā gadā izlaida pēc Eternal Atake (2020) un tā luksusa atkārtotas izdošanas Lil Uzi Vert vs. The World 2 (2020), jo īpaši pēc tam, kad Uzi trūka mūzikas laika posmā no 2018. līdz 2019. gadam.
Priekšvēsture un veicināšana
Gan Future, gan Lil Uzi Vert dzēsa savas Instagram lapas 2020. gada 21. jūlijā un turpināja augšupielādēt vizuālo tīzeri, kuru vadīja Haips Viljamss un kura mērķis bija paziņot par gaidāmo projektu ar nosaukumu “Pluto x Baby Pluto”. 2020. gada 31. jūlijā, Lil Uzi 26. dzimšanas dienā, duets izdeva divas kopīgas dziesmas ar nosaukumu "Patek" un "Over Your Head", kuras abas vēlāk tika iekļautas albuma luksusa izdevumā. 22. septembrī tika augšupielādēts video, kurā redzams, kā divi reperi spēlē futbolu ar vairākām sievietēm. 2020. gada 11. novembrī abi mākslinieki oficiāli paziņoja par kopīgo projektu savos sociālajos tīklos, izmantojot citu treileri. Vizuāli redzams, kā abi reperi apspriež, vai atstāt Zemi, lai dotos uz citu planētu. Vāka noformējums un dziesmu saraksts tika atklāts 12. novembrī.
Dziesmu sarakts
{{Navbox|bodyclass=hlist Musical Artist|name=Lil Uzi Vert|title=Lil Uzi Vert|above=Diskogrāfija|background=solo_singer|group1=Studijas albumi|list1=* Luv Is Rage 2 (2017)
{{Lil Uzi Vert}}
Belinshauzena
Stacija izbūvēta 13. Padomju Antarktiskās ekspedīcijas laikā no 1968. gada 29. janvāra līdz 22. februārim un nosaukta par godu pirmās krievu Antarktiskās ekspedīcijas vadītājam Fabianam fon Belinshauzenam. Kopš 2004. gada stacijā darbojas pareizticīgo Svētās Trīsvienības baznīca, kas ir vistālāk dienvidos esošā un vienīgā Antarktīdā visu gadu funkcionējošā baznīca ar savu mācītāju.
Henrijs Stimsons
Henrijs Lūiss Stimsons (dzimis, miris ) bija amerikāņu politiķis no Republikāniskās partijas.
Bija ASV Kara sekretārs prezidenta Viljama Tāfta laikā no 1911. līdz 1913. gadam, Filipīnu ģenerālgubernators no 1927. līdz 1929. gadam, ASV Valsts sekretārs prezidenta Herberta Hūvera laikā no 1929. līdz 1929. gadam, un vēlreiz ASV Kara sekretārs Otrā pasaules kara laikā no 1940. līdz 1945. gadam. 1932. gadā definēja t.s. Stimsona doktrīnu, kas paredzēja neatzīt Japānas teritoriālos ieguvumus Ķīnā. Pirms ASV iesaistīšanās karā, Stimsons bija viens no redzamākajiem politiķiem, kurš atbalstīja kara sākšanu ar Vāciju. Otrā pasaules kara laikā pārraudzīja valsts militāro bedžetu (apmēram trešdaļu no IKP), personāli kontrolēja Manhetenas projekta virzību.
Armēnijas karognesēji olimpiskajās spēlēs
Šajā uzskaitījumā apkopoti Armēnijas pārstāvji un sportisti, kas olimpisko spēļu oficiālajās ceremonijās nesuši valsts karogu.
Armēnija vasaras olimpiskajās spēlēs piedalās kopš 1996. gada un ziemas olimpiskajās spēlēs kopš 1994. gada.
Zmijiva
Zmijiva (uk) ir pilsēta Ukrainas austrumos Harkivas apgabala Čuhujivas rajonā. Izvietojusies apgabala vidusdaļā Siverskijdoņecas upes krastā 40 km no apgabala centra Harkivas. Līdz 2020. gadam rajona centrs.
Vēsture
Apdzīvotā vieta dibināta ap 1604. gadu kā kazaku nocietināta apmetne. Rakstu avotos pirmoreiz minēta 1627. gadā. Zmijivu vairākkārt nopostīja Krimas tatāri. 1797. gadā Zmijiva kļuva par apriņķa pilsētu. Kopš 1923. gada rajona centrs. 1948. gadā atkārtoti piešķirtas pilsētas tiesības. 1976. gadā pārdēvēta par Gotvaldu par godu čehu komunistam Klementam Gotvaldam; 1990. gadā atjaunots vēsturiskais nosaukums. Mūsdienās pilsētā attīstīta papīra un pārtikas rūpniecība, kā arī mašīnbūve.
USA-273
USA-273, zināms arī kā SBIRS GEO-3, ir ASV militārs pavadonis, Space Based Infrared System (SBIRS) ģeostacionārās orbītas (GEO) segmenta aparāts. Tas orbītā tika palaists 2017. gada janvārī ASV Gaisa spēku vajadzībām. Tas apgādāts ar infrasarkano sensoru un spējīgs uztvert starpkontinentālo ballistisko raķešu startus.
Kosmisko aparātu izgatavoja Lockheed Martin uz platformas A2100M bāzes. Instrumentus izgatavoja Northrop Grumman.
Pavadonis tika palaists 00:42 UTC ar nesējraķeti Atlas V/401 (AV-037) no Kanaveralas zemesraga Gaisa spēku stacijas. 43 minūtes pēc starta SBIRS GEO-3 atdalījās no pēdējās pakāpes un iegāja ģeostacionārajā pārejas orbītā.
Aleksandrs Bērnss
Aleksandrs Bērnss (en; dzimis Montrozā, Skotijā, miris  Kabulā, Afganistānā) bija skotu diplomāts, ceļotājs un pētnieks. Spēlējis nozīmīgu lomu Krievijas—Lielbritānijas Lielajā spēlē, saukts arī par «Buhāras Bērnsu» par ieguldījumu kontaktu dibināšanā ar Buhāras emirātu un tā izpēti.
Aleksandrs Kočetkovs
Aleksandrs Kočetkovs (ru; dzimis, miris ) bija krievu dzejnieks un tulkotājs. Vairums viņa darbu tika publicēti pēc nāves.
Aleksandrs Bērnss
Biogrāfija
Dzimis Montrozā Skotijā, vietējā provo ģimenē, viņa tēvs bija skotu dzejnieka Ričarda Bērnsa brālēns. Aleksandrs kopš 16 gadu vecuma atradies Britu Austrumindijas kompānijas dienestā, tur apguvis farsi un hindi valodas un 1822. gadā nonāca Sūratā par tulku. 1826. gadā nonāca Kačhā kā britu politiskā aģenta palīgs un tur ieinteresējies par ziemeļrietumu Indijas un tās kaimiņvalstu vēsturi un ģeogrāfiju, kas tajā laikā bija vāji izpētītas. 1831. gadā tika norīkots delegācijā uz Lahoru, kurai vajadzēja nogādāt turienes maharadžam karaļa Viljama IV dāvinātos zirgus. Veicot ceļojumu pa Indu, tika izpētīta upes ieleja. Vēlākajos gados Bērnss kopā ar rakstnieku un diplomātu indieti Mohanu Lālu apceļoja Afganistānu un šķērsoja Hindukušu, nonākot Buhārā.
Aleksandrs Kočetkovs
Studēja Maskavas Universitātes filoloģijas fakultātē. Jaunības gados sāka rakstīt dzeju, 17 gadu vecumā kļuva par dzejnieces Veras Merkurjevas mācekli, vēlāk iepazinies ar dzejnieku Vjačeslavu Ivanovu. Vienīgā viņa publikācija dzīves laikā notika 1926. gadā almanahā Золотая зурна. Rakstīja lugas, kas arī tika publicētas pēc nāves.
Aleksandrs Bērnss
Biogrāfija
1834. gadā, atgriežoties Anglijā, izdotā grāmata ar ceļojuma atskaiti kļuva par vienu no populārākajām sava laika grāmatām un ievērojami papildināja britu zināšanu līmeni par Centrālāziju. Tajā pašā gadā viņš tika uzņemts par Karaliskās biedrības biedru. Atgriežoties Indijā, 1836. gadā viņš devās politiskā misijā uz Kabulu pie turienes valdnieka Dosta Mohammeda. 1838. gadā karaliene Viktorija Bērnsam piešķīra bruņinieka titulu. Bērns gāja bojā pūļa nemieros Pirmā angļu-afgāņu kara laikā 1841. gadā.
Alma Mālere
Jaunībā mācījusies mūziku pie Aleksandra fon Cemlinska, ar kuru Mālerei bija romāns. 1902. gadā apprecējās ar komponistu Gustavu Māleru, kurš mira 1911. gadā. No 1912. gada Alma Mālere bija gleznotāja Oskara Kokoškas mīļākā. Viens no Kokoškas pazīstamākajiem darbiem "Vēja līgava" (Die Windsbraut) attēlo Kokošku un Māleri. 1915. gadā Mālere kļuva par Bauhaus radītāja arhitekta Valtera Gropiusa sievu, bet 1929. gadā noslēdza laulību ar rakstnieku Franci Verfelu. 1940. gadā Mālere kopā ar Verfelu caur Lisabonu devās uz ASV un nodzīvoja tur līdz mūža beigām. Gan Vīnē, gan vēlākajā dzīvē Ņujorkā bija pazīstama un uzturēja kontaktus ar daudziem 20. gadsimta pazīstamiem kultūras darbiniekiem.
Aleksandrs Kočetkovs
Kočetkova populārākais darbs ir dzejolis Баллада о прокуренном вагоне, uzrakstīts 1932., bet pirmoreiz publicēts tikai 1966. gadā. Dzejolis skanēja Eldara Rjazanova filmā "Likteņa ironija jeb Vieglu garu!".
Aleksandrs Bērnss
Biogrāfija
Bērnsam par godu nosaukts neliels Indas ielejā mītošs dziedātājputns Prinia burnesii.
Aleksandrs Kočetkovs
Tulkojis no vācu, franču, ungāru persiešu, gruzīnu, igauņu un lietuviešu valodas. Tulkojumu vidū ir Bruno Franka, Hāfeza, Anvari, Hidaša Antala, Frīdriha Šillera, Pjēra Korneija, Žana Rasina un citu autoru darbi.
Atentāts pret Franci Ferdinandu
Francis Ferdinands un viņa sieva Sofija Hoteka tika nogalināti atentātā Sarajevā, Austroungārijā. Viņus nogalināja serbu nacionālistiskās organizācijas biedrs Gavrilo Princips. Francis Ferdinands bija Austrijas hercogu un Austroungārijas troņmantinieks.
Šis notikums kļuva par ieganstu Pirmā pasaules kara sākšanai.
Atentāts
1914. gada 28. jūnijā Princips piedalījās slepkavībā Sarajevā. Ģenerālis Oskars Potioreks, Bosnijas-Hercegovinas gubernators, uzaicināja Austrijas kroņprinci Franci Ferdinandu un viņa sievu Sofiju noskatīties viņa karavīru manevrus. Francis Ferdinands zināja, ka tas var būt bīstami. Svētdien neilgi pirms 10:00. karaliskais pāris ieradās ar vilcienu Sarajevā. Priekšējā mašīnā bija Fahims Čurčics, Sarajevas mērs un Dr. Gerde, pilsētas policijas direktors. Francis Ferdinands un Sofija bija otrajā mašīnā ar Oskaru Potioreku un grāfu fon Farahu. Mašīnas augša bija noņemta, lai pūlis varētu redzēt pasažierus - Franci Ferdinandu un viņa sievu.
Pulksten 10:10, kad sešu mašīnu karavāna pabrauca garām centrālajam policijas iecirknim, Nedelko Čabrinovičs meta rokas granātu uz kroņprinča mašīnas pusi. Pēc tam, kad Čabrinoviča granāta netrāpīja pa kroņprinča mašīnu, viņam un pieciem citiem teroristiem, ieskaitot Principu, neizdevās pietuvoties kroņprinča mašīnai lielā pūļa dēļ. Sāka likties, ka uzbrukums ir izgāzies. Tomēr Francis Ferdinands nolēma doties uz slimnīcu un apciemot Čabrinoviča bumbas upurus. Lai nebrauktu cauri pilsētas centram, Ģenerālis Oskars Potioreks nolēma, ka karaļpāra mašīnai vajadzētu braukt gar Apelas krastmalu līdz Sarajevas slimnīcai. Taču Potioreks aizmirsa pateikt vadītājam Francim Urbanam par šo lēmumu. Pa ceļam uz slimnīcu Urbans nogriezās pa labi uz Franča Jozefa ielu.
Princips bija aizgājis līdz tuvākajam veikalam, lai nopirktu sviestmaizi, nolēmis padoties, kad viņš pamanīja Ferdinanda mašīnu pabraucam viņam garām un nogriežamies uz nepareizo pusi. Sapratis kļūdu, vadītājs nospieda bremzes un sāka braukt atpakaļ. Darot to, viņš lēni virzījās uz gaidošā Principa pusi. Princips pakāpās soli uz priekšu, izvilka savu pistoli un no apmēram pusotra metra attāluma izšāva uz mašīnā esošajiem cilvēkiem. Francim Ferdinandam trāpīja kaklā un Sofijai - vēderā. Sofija, kura, kā izrādījās, bija stāvoklī, uzreiz nomira. Ferdinands, kurš, neticēdams, ka viņa ir mirusi, mēģināja viņu pamodināt, apmēram pēc piecām minūtēm noģība un drīz vien nomira.
Edīte Sēdergrāna
Edīte Irēne Sēdergrāna (dzimusi, mirusi ) bija Sanktpēterburgā dzimusi Somijas zviedru dzejniece. Sēdergrāna bija viena no pirmajiem modernisma pārstāvjiem zviedru literatūrā. Ietekmējusies no franču simbolisma, vācu ekspresionisma un krievu simbolisma. Pirmo dzejoļu krājumu publicēja 24 gadu vecumā 1916. gadā. Mirusi no tuberkulozes 31 gadu vecumā, nepiedzīvodama savas dzejas vispārēju atzīšanu.
Kūkēdāji
"Kūkēdāji" (en) ir 2007. gada ASV drāma, kuras režisore ir Marija Stjuarte Māstertone. Galvenās lomas atveido Ārons Stenfords, Kristena Stjuarta, Brūss Derns, Elizabete Ešlija Mirjama Šora un Džeiss Bārtoks. Filmas pirmizrāde notika Tribekas filmu festivālā.
Divas ģimenes apvieno vienas ģimenes dēla atgriešanās, kā rezultātā atkal parādās seni jautājumi, kas jārisina.
Fraternitas Academica (Tērbatas Universitātes korporācija)
Fraternitas Academica bija Tērbatas Universitātes vācbaltiešu studentu korporācija, kas dibināta 1881. gada 15. maijā. Krāsas — violeta-gaiši zila-balta.
Izveidota uz 1861. gadā slēgtās korporācijas Fraternitas Academica Dorpatensis tradīciju pamata, tajā iestājās ne tikai vācbaltu, bet arī latviešu, igauņu, krievu un ebreju studenti. 1891. gadā izslēgta no Tērbatas šaržēto konventa, dalība konventā atjaunota 1918.—1939. gadā.
1925. gadā pie Latvijas Universitātes nodibināja līdzīga nosaukuma latviešu studentu korporāciju Fraternitas Academica (Fraternitas Academica Latviensis, 1927—1933).
Zorans Zaevs
Zorans Zaevs (mk, dzimis ) ir Ziemeļmaķedonijas ekonomists un politiķis. Kopš 2020. gada 31. augusta viņš ir Ziemeļmaķedonijas premjerministrs. Pirms tam Zaevs bija premjerministrs arī no 2017. gada maija līdz 2020. gada janvārim. Viņš ir Maķedonijas sociāldemokrātiskās savienības (MSDS) priekšsēdētājs.
Zorans Zaevs ir dzimis Strumicā. 1997. gadā viņš absolvēja Skopjes Universitātes ekonomikas fakultāti. Skopjes Universitātē viņš arī ieguva maģistra grādu monetārajā ekonomikā.
No 1997. līdz 2003. gadam Zaevs strādāja uzņēmumā Trgoprodukt Strumicā, 2001. gadā kļuva par uzņēmuma direktoru. No 1997. līdz 2003. gadam viņš bija krājbankas Peon valdes loceklis. No 2001. līdz 2003. gadam viņš bija celtniecības materiālu ražotāja Elenica valdes loceklis. No 2000. līdz 2003. gadam Zaevs bija Strumicas komunālā uzņēmuma Komunalec valdes priekšsēdētājs.
1996. gadā Zaevs iestājās Maķedonijas sociāldemokrātiskajā savienībā (MSDS). Viņš tika ievēlēts par MSDS Strumicas nodaļas priekšsēdētāju. No 2006. līdz 2008. gadam viņš bija partijas viceprezidents. Pašvaldību vēlēšanās uzvarēja trīs reizes, un bija Strumicas mērs no 2005. līdz 2016. gadam. Kad Branko Crvenkovskis 2013. gadā atstāja MSDS priekšsēdētāja amatu, viņa vietā tika ievēlēts Zorans Zaevs.
Pēc 2016. gada decembra pirmstermiņa parlamenta vēlēšanām Zaevam 2017. gada maijā uzticēja veidot koalīcijas valdību. Zorans Zaevs premjerministra amatā tika apstiprināts 31. maijā. Savā amatā stāšanās runā viņš izvirzīja valsts prioritātes: iestāšanās NATO un ES. Tāpat viņš apsolīja ekonomisko augšupeju un korupcijas izskaušanu.
2019. gada 12. februārī Maķedonijas Republikas nosaukums tika mainīts uz Ziemeļmaķedonijas Republika.
2020. gada 3. janvārī Zorans Zaevs atkāpās no premjerministra amata, vadošās partiju apvienības līderi bija vienojušies par ārkārtas vēlēšanu rīkošanu, jo Ziemeļmaķedonija atkal nesaņēma datumu sarunām par dalību Eiropas Savienībā. Līdz plānotajām vēlēšanām aprīlī vadīt valsti uzticēja "dienesta kabinetam" bijušā iekšlietu ministra Olivera Spasovska vadībā.
Parlamenta vēlēšanās, kas notika 2020. gada 15. jūlijā, Maķedonijas sociāldemokrātiskās savienības un dažu citu partiju apvienība "Mēs varam" ieguva visvairāk vietu (35,89 %), bet neieguva vairākumu. MSDS un Demokrātiskā savienība par integrāciju 18. augustā paziņoja, ka panākuši vienošanos par koalīcijas valdību Zorana Zeva vadībā. Naktī uz 31. augustu parlaments Zoranu Zaevu apstiprināja premjerministra amatā.
2021. gada 31. oktobrī Zaevs paziņoja par nodomu atkāpties no premjerministra amata un sociāldemokrātiskās partijas priekšsēdētāja amata, uzņemoties atbildību par valdošās partiju apvienības "Mēs varam" zaudējuma pašvaldību vēlēšanās. 2021. gada 12. decembrī MSDS iekšējās vēlēšanās Dimitars Kovačevskis nomainīja Zoranu Zaevu uz partijas līdera amatā. 2022. gada 16. janvārī Dimitaru Kovačevski apstiprināja par ZiemeļMaķedonijas Republikas premjerministru, nomainot Zoranu Zaevu.
Dažādība
Būtiski nošķirt dažādību no diskriminācijas — ja diskriminācija personas individuālās iezīmes uztver kā trūkumu, tad dažādība tās uzlūko kā resursu. Dažādības vadības teorijā vislielākā uzmanība tiek pievērsta t.s. diskriminācijas riskam pakļautajām grupām, piemēram, personas, kas atgriežas darbā pēc bērna kopšanas atvaļinājuma, personas pēc 50 gadu vecuma sasniegšanas vai atsevišķos kolektīvos — jaunieši, personas ar invaliditāti, etniskās minoritātes u.c.
Dažādības vadība uzņēmumā
1990. gadā biznesa vadības konsultantes Merilina Lodena (Marylin Loden) un Džūdija Rosenere (Judy Rosener) izstrādāja t.s. dažādības apli, kurā atainotas četri dažādības līmeņi — personība, iedzimtās īpašības, iegūtās īpašības, loma organizācijā. Pēc šī iedalījuma vadās arī mūsdienu dažādības eksperti, veidojot stratēģijas darbinieku motivācijai un produktivitātes veicināšanai.
Personība
Indivīda personības īpašības starppersonu komunikācijā un darba vidē, piemēram, apņēmība, neatlaidība, spējas strādāt individuāli/komandā, pašiniciatīva, proaktivitāte, empātija, racionalitāte, emocionalitāte utt. Jebkura no darbinieka personības iezīmēm var tikt izmantota kā resurss, radot apstākļus un vidi, kurā tā izpaužas visefektīvāk — piemēram, ja darbinieks ir apveltīts ar pašiniciatīvu un organizatora talantu, darbiniekam var uzticēt atbildību par kolēģu sveikšanu dzimšanas dienās. Vai, piemēram, darbiniekam, kuru raksturo neatlaidība un apņēmība, var uzticēt sarežģītākus darba uzdevumus, kas prasa ilgāku koncentrēšanos un laika resursus.
Iedzimtās īpašības
Pie šīs dimensijas pieder tādi indivīda raksturlielumi, kas ir iedzimti, pastāv neatkarīgi no personīgās gribas un praktiski nav maināmi, piemēram, dzimums, vecums, veselības stāvoklis (piemēram, invaliditāte), etniskā izcelsme, u.tml. Šajā dimensijā ietilpst iezīmes, kuras aizsargā arī dažādi starptautiski cilvēktiesību līgumi un nacionālie antidiskriminācijas tiesību akti. Arī šīs dimensijas iezīmes, prasmīgi uzlūkotas, var sniegt nozīmīgu ieguldījumu iestādes, uzņēmuma vai organizācijas attīstībā.
Iegūtās īpašības jeb pieredze
Faktori, kas ir atkarīgi no indivīda gribas un ir mainīgi visas dzīves garumā, piemēram, izglītība, darba pieredze, ienākumu līmenis, ģimenes stāvoklis, lokalizācija (dzīve pilsētā vai laukos), hobiji un intereses, arī pilsonība, reliģiskā un politiskā pārliecība (šīs iezīmes gan atšķirīgās situācijās tiek pieskaitītas iedzimtajām īpašībām). Darba devējs var vienlaikus gan novērtēt darbinieka iegūtās īpašības un novirzīt tās nepieciešamo uzdevumu veikšanai, gan motivēt darbinieku, piemēram, turpināt izglītošanos, lai iegūtu darbam nepieciešamās papildus prasmes.
Darba vides faktori
Papildus darbinieka personības iezīmēm un iedzimtajām vai iegūtajām īpašībām nozīmīgi ir arī iestādes, uzņēmuma vai organizācijas vides aspekti — piemēram, darbinieka loma, ieņemamais amats un veicamie darba pienākumi, darbvieta (atsevišķs kabinets vai vieta kopējā kabinetā), dažādas privilēģijas, kas izriet no ieņemamā amata (piemēram, darba telefons, rezervēta stāvvieta) u.tml.
Laikmeta iezīmes
Literatūrā atrodamas atsauces arī uz laikmetu kā nozīmīgu faktoru dažādības veicināšanā. Pie šīs dimensijas pieder gan attiecīgās valsts vēsture, politiskā situācija, kultūra un tradīcijas, gan attiecīgā laika perioda morāles normas.
Dažādības ieguvumi uzņēmumā
Eiropas Komisija 2003. gadā veica visaptverošu pētījumu, kura ietvaros tika definēti būtiskākie ieguvumi no dažādības iestādē, uzņēmumā vai organizācijā:
Uz līdzīgiem secinājumiem norāda arī jaunāki pētījumi.
Dažādības jautājumi Latvijā
2017.-2022. gadā Sabiedrības integrācijas fonds ar Eiropas Sociālā fonda atbalstu īsteno projektu "Dažādības veicināšana." Projekta mērķis ir veicināt sociālās atstumtības un diskriminācijas riskiem pakļauto personu nodarbinātību un sociālekonomisko iekļaušanos, vienlaikus sekmējot sabiedrības informētību un vispārējo izpratni par diskriminācijas novēršanu un iekļaujošu sabiedrību. Projekta ietvaros ik gadu tiek veikts uzņēmumu dažādības veicināšanas novērtējums, pasniedzot apbalvojumu piecās kategorijās: Darbinieku dažādība, Dažādības un iekļaušanas vadība, Iekļaujoša darba vide, Dažādība un iekļaušana darba attiecībās un Dažādības un iekļaušanas veicināšana.
Sedriks
Sedriks Rikardu Alvešs Suarišs (pt; dzimis ), plašāk zināms vienkārši kā Sedriks, ir Portugāles futbolists, aizsargs, Portugāles futbola izlases dalībnieks. Kopš 2023. gada spēlē Anglijas Premjerlīga kluba Fulham sastāvā, kas viņu īrē no Arsenal.
Sasniegumi
Sporting
Arsenal
Portugāle
Bosnija un Hercegovina 2004. gada vasaras olimpiskajās spēlēs
Bosnija un Hercegovina piedalījās 2004. gada vasaras olimpiskajās spēlēs, kas notika Grieķijas galvaspilsētā Atēnās no 2004. gada 13. līdz 29. augustam. Šī bija ceturtā reize, kad Bosnija un Hercegovina piedalījās vasaras olimpiskajās spēlēs, kopš Dienvidslāvijas sabrukuma.